Rockebandet Plopp spilte selvlagde låter, og fikk opp noen frivillige vokalister til å synge mer kjente sanger som Historien om de tre små fisk. Ungene fikk skrike med på en egen sang om yoghurt, og fra scena ble det påstått at dette måtte høres helt til Hamar.
For det er nettopp å kunne møtes som er ett av målene med barnehagenes vårdag. - Vi vil gjerne bidra til økt samhold mellom barnehagene, også vil vi selvfølgelig at ungene skal ha det gøy! fortalte Ingunn.
I tillegg til konsert sto forestilling med Teater innlandet, kino med popcorn og eventyrstund på biblioteket på programmet. Kinovisningen var helt spesiell, med 17 animasjonsfilmer som var laget av ungene som skal starte på skolen til høsten. De forskjellige aldersgruppene fikk tilbud om litt forskjellig tilpasset seg. - Dagen er også et bidrag til de estetiske fagene i barnehagene, mener Ingunn. - I dag er det fokus på musikk, digital kunst, teater og litteratur, sa hun.